open-index/open-wikipedia-markdown huggingface dataset:
Meistras ir Margarita

**„Meistras ir Margarita“** () – žymiausias rusų rašytojo Michailo Bulgakovo kūrinys. Pradėtas rašyti 1928 m., tobulintas iki pat autoriaus mirties. Dėl cenzūros tuometinėje SSRS romanas nebuvo publikuotas.

## Istorija
Sprendžiant pagal išlikusius rankraščius, romanas buvo pradėtas rašyti 1928 arba 1929 m. Pirmieji romano pavadinimai – „Juodasis magas“ (), „Inžinieriaus kanopa“ () ir kt. Pirmąjį romano variantą autorius sudegino 1930 m. kovo 18 d., sužinojęs, kad viena jo pjesė buvo uždrausta. Tačiau vėliau (1931 m.) vėl pradėjo jį rašyti. Antrasis romano variantas (1936 m.) turėjo paantraštę „Fantastinis romanas“ () ir pavadinimo variantų: „Didysis kancleris“ (Великий канцлер), Šėtonas (), „Štai ir aš“ (), „Juodasis magas“. Trečiasis, galutinis romano variantas 1937 m. jau vadinosi „Meistras ir Margarita“, o 1938 m. visas tekstas pirmąkart buvo perspausdintas rašomąja mašinėle. Paskui romano teksto mašinraštį autorius dar taisė beveik iki pat mirties (1940 m.).

### Publikavimas
Labai sutrumpintas ir su kupiūromis romanas pirmąkart publikuotas žurnale „Maskva“ 1966–1967 m. (Nr. 11, 1966 m. ir Nr. 1, 1967 m.). Nekupiūruotą romaną išleido leidykla „Posev“ 1969 m. Frankfurte. Vėliau (1973 m.) šis romanas ir SSRS buvo išleistas visas, nekupiūruotas, o galutinis teksto variantas publikuotas M. Bulgakovo 5 tomų raštuose, išleistuose 1990 m. Lietuvių kalba romanas pirmą kartą pasirodė 1985 m., vertėjas Algimantas Mikuta.

#### Lietuviški leidimai
* Michailas Bulgakovas. *Meistras ir Margarita*. Vilnius: Vaga, 1985. – 373 p.
* Michailas Bulgakovas. *Meistras ir Margarita*. Vilnius: Vaga, 1996. – 343 p. („Pasaulinės literatūros biblioteka“, 86 t.) ISBN 5-415-00487-4
* Michail Bulgakov. *Meistras ir Margarita*. Kaunas: Trigrama, 2004. – 391 p. ISBN 9955-477-06-7
* Michail Bulgakov. *Meistras ir Margarita*. Kaunas: Trigrama, 2007. – 391 p. ISBN 9955-477-06-7 (2-as leidimas)

## Nuorodos

* http://www.bulgakov.ru/m/mim/ bulgakov.ru
* Leidyklos „Trigrama“ svetainė: romanas „Meistras ir Margarita“
Ternecijos

**Ternecijos** (*Gymnocorymbus*) – mažųjų lašišakarpių (*Characidae*) šeimos žuvų gentis.

Auginamos akvariumuose.

## Rūšys
**[[Gymnocorymbus bondi]]* 
**[[Gymnocorymbus thayeri]]* 
* Paprastoji ternecija (*Gymnocorymbus ternetzi*)
Paprastosios tetros

**Paprastosios tetros** (*Hemigrammus*) – mažųjų lašiašakarpių (*Characidae*) šeimos žuvų gentis.

Auginamos akvariumuose.

## Rūšys
* *[[Hemigrammus aereus]]*    
* *[[Hemigrammus analis]]*    
* *[[Hemigrammus barrigonae]]*     
* Taškuotoji tetra (*Hemigrammus bellottii*)     
* Raudonasis hemigramis (*Hemigrammus bleheri*)     
* Bezemano tetra (*Hemigrammus boesemani*)     
* *[[Hemigrammus brevis]]*     
* *[[Hemigrammus cayennensis]]*     
* *[[Hemigrammus coeruleus]]*     
* *[[Hemigrammus cupreus]]*     
* *[[Hemigrammus cylindricus]]*     
* *[[Hemigrammus elegans]]*     
* Švytinčioji tetra, rausvasis neonas *[[Hemigrammus erythrozonus]]*  
* *[[Hemigrammus falsus]]*     
* *[[Hemigrammus gracilis]]*     
* *[[Hemigrammus guyanensis]]*     
* *[[Hemigrammus haraldi]]*     
* Žalioji tetra (*Hemigrammus hyanuary*)     
* *[[Hemigrammus iota]]*     
* Auksinis neonas (*Hemigrammus levis*)     
* *[[Hemigrammus luelingi]]*     
* *[[Hemigrammus lunatus]]*     
* *[[Hemigrammus mahnerti]]*     
* Juodauodegė tetra (*Hemigrammus marginatus*)
* *[[Hemigrammus matai]]*     
* *[[Hemigrammus maxillaris]]*     
* *[[Hemigrammus megaceps]]*     
* *[[Hemigrammus melanochrous]]*     
* *[[Hemigrammus micropterus]]*     
* *[[Hemigrammus microstomus]]*     
* *[[Hemigrammus mimus]]*     
* *[[Hemigrammus neptunus]]*     
* *[[Hemigrammus newboldi]]*     
* Žibintinė tetra, žiburėlis *[[Hemigrammus ocellifer]]*  
* *[[Hemigrammus orthus]]*     
* *[[Hemigrammus pretoensis]]*     
* Peru tetra, gražioji tetra *[[Hemigrammus pulcher]]*  
* Raudonsnukė tetra *[[Hemigrammus rhodostomus]]*  
* Auksinė tetra] (*Hemigrammus rodwayi*)  
* Šmardo tetra (*Hemigrammus schmardae*)  
* Raudonoji tetra (*Hemigrammus stictus*)    
* *[[Hemigrammus tridens]]*     
* Ulrėjaus tetra (*Hemigrammus ulreyi*)
* Vienadryžė tetra (*Hemigrammus unilineatus*)  
* *[[Hemigrammus vorderwinkleri]]*
Europos Sąjungos himnas

**Europos Sąjungos himnas** − Liudviko van Bethoveno „Devintosios simfonijos“ finalo instrumentinė aranžuotė. 

„Devintąją simfoniją“ Liudvikas van Bethovenas sukūrė 1823 m. Paskutinės šios simfonijos dalies muziką Bethovenas parašė pagal 1785 m. Frydricho Šilerio sukurtą eilėraštį „Odė džiaugsmui“, kuris išreiškia F. Šilerio idealistinę viziją, kurioje žmonija tampa broliais − tokia vizija buvo artima ir Bethovenui.

## Himno istorija
1972 m. Europos Taryba (sukūrusi Europos vėliavą institucija) patvirtino L. van Bethoveno „Odę džiaugsmui“ savo himnu. Dirigento Herberto fon Karajano buvo paprašyta parašyti tris instrumentines aranžuotes: fortepijono solo, pučiamiesiems instrumentams ir simfoniniam orkestrui.

1985 m. šį himną oficialiuoju Europos Bendrijos himnu patvirtino būsimų ES valstybių ir jų vyriausybių vadovai.

## Himno žodžiai
Liudvigo van Bethoveno muzika, Fridricho Šilerio žodžiai

Džiaugsme, tyras rojaus vaike,

Kibirkštie dievų šviesi,

Į šventovę tavo taikią

Žemėj veržiasi visi. Nuo stebuklų tavo griūna

Sienos prietarų senų,

Broliais vargšai ir didžiūnai

Tampa po tavo sparnu.

 

Tą kuriam tikrai pavyko

Draugui būt tikru draugu,

Taurią moterį sutiko,-

Mums priimti bus smagu!

Kas bent vieną sielą gali

Pavadint sava – liks čia!

O kas ne – tam šį ratelį

Teks palikti su kančia.

## Medija
Odė džiaugsmui (reikšmės)

**„Ode džiaugmui“** vadinami:
* Europos Sąjungos himnas;
* Odė džiaugsmui (poema) − Fridricho van Šilerio poema;
* Odė džiaugsmui (knyga) − Jurgos Ivanauskaitės lyrikos rinkinys.
Viduramžių Čera

**Čera** () buvo malajalių (tamilų) valstybė Pietų Indijoje (Tamilakame ir Keraloje). Ji egzistavo IX a. – XI amžiais.

Kad atskirti nuo to paties pavadinimo tamilų valstybės, egzistavusios Kaveri upės aukštupyje III a. pr. m. e.-II a. (Čeros), ji dar vadinama **Antrąja Čera**. Kadangi ją valdė Kulasecharų dinastija, ji dar vadinama **Kulasecharų imperija**.

Ji egzistavo su kitomis Tamilnado viduramžių valstybėmis: Palavais, Pandijais Čola imperija. Užgožta šių imperijų hegemonijos, Čera neretai likdavo istorijos šešėlyje.

Čeros sostinė buvo *Mahodjapuramas* (Kodungaluras).

## Istorija
Per ilgą kalabharų valdymą, Čera atrodo išsaugojo valdovų seką, nors apie tai mažai žinoma. Pirmasis žymus valdovas buvo Kulasechara Varmanas, kuris suvienijo susiskaldžiusias žemes Tamilakamo vakarinėse dalyse, atkurdamas stiprią valstybę. Šios valstybės valdovai tituluoti *perumaliais*. Skirtingai nei senoji Čera, kurios politinis centras buvo Kaveri upės aukštupis, viduramžių Čera glaudėsi prie jūros, o jos visos sostinės buvo uostai.

Ši valstybė buvo pirmoji svarbi valstybė malajalių tautai, mat joje prasidėjo šios tautos etnogenezė, formavosi skirtingas identitetas nuo kitų tamilų. Čera, vėliau pradėta tarti kaip *Kera*, tapo Keralos toponimo pradžia. Radžasechara Varmano laikais pradėtas malajalių kalendorius, kurio eros išeities metai skaičiuojami 825 m.

## Valdovai
* Kulasechara Varmanas (800–820),
* Radžasechara Varmanas (820-44),
* Sthanuravi Varmanas (844-55),
* Bhaskararavi Varmanas (c. 978–1036 CE),
* Ramavarma Kulasechara (Čeramanas Perumalis) (1090–1102)

## Žlugimas
*Pagrindinis straipsnis: [[Svarupamai]]*

994 m. Čera pralaimėjo augančiai Čola imperijai, kas sukėlė valstybės nusilpimą. Nors 1070 m. Čera vėl tapo nepriklausoma, ji pamažėle menko. Paskutinis jos valdovas buvo Čeramanas Perumalis, kuris, anot padavimų, priėmė islamą ir išvyko iš šalies. Po jo visoje Keraloje prasidėjo susiskaldymo laikotarpis, kurio metu susiformavo daug smulkių valstybėlių, vadinamų svarupamais (*swaroopam*). Stiprėjo karių (nairų) sluoksnis.

Be daugybės kitų svarupamų, svarbiausi, paveldėję Čeros karalystę buvo 4:
* Kolathunadas – vienas svarbiausių svarupamų šiaurinėje Keraloje su sostine Čirakaliu. Jos valdovai tituluoti *kolathirikaliais*.
* Kožikodė – vienas svarbiausių svarupamų vidurio Keraloje. Jos valdovai tituluoti *zamorinais*.
* Perumpadapas (Kočino karalystė) – vienas svarbiausių svarupamų pietų Keraloje.
* Venadas – vienas svarbiausių svarupamų pietų Keraloje prie Kolamo miesto. Jos valdovai tituluoti *venatadikaliais*. Iš jos XVIII a. susiformavo Travankoro karalystė.
Brolių kapai

**Brolių kapai** () – kapinės Rygoje.
Kapinės yra integruotas skulptūros ir kraštovaizdžio meno kūrinys, paminklas žuvusiems Pirmajame pasauliniame ir Latvijos nepriklausomybės karuose. Kapinėse taip pat palaidoti žuvę per Antrąjį pasalinį karą (perlaidojimai) ir Lačplėšio karo ordino savininkai.

Kapinės įrengtos pagal skulptoriaus Karlio Zalės planą.
Travertinas

**Travertinas** – nuosėdinė uoliena.

Vardą gavo nuo Tivolio miesto Italijoje, šalia kurio yra dideli šios uolienos klodai. Tivolis senovės Romos laikais buvo vadinamas *Tibur*, o akmuo – *lapis tiburtinus* (Tiburo akmuo). Laikui bėgant žodis buvo iškraipytas ir tapo *travertinu*.

Kartais travertinas vandens telkiniuose suformuoja užtvankas, sukurdamas nuostabaus grožio ežerus ir krioklių kaskadas. Šio reiškinio suformuotą kraštovaizdį galima pamatyti Plitvicų ežerų nacionaliniam parke, Pamukalėje, Huanglonge.
ATV

**ATV** (**„Aukštaitijos televizija“**) – regioninis televizijos kanalas, transliavęs programą Aukštaitijos regione. Programą matė Panevėžio miestas ir rajonas, Biržų, Pasvalio, Kupiškio rajonai, dalis Rokiškio ir Kėdainių rajono bei kitų vietovių (iki 70 km nuo Panevėžio) gyventojų. ATV taip pat buvo transliuojama AB TEO LT skaitmeninės televizijos pakete GALA ir Balticum TV.

ATV rengė regionines žinių laidas bei sveikatos ir kultūrinio pobūdžio programas.

2007 m. birželio mėn. vykusiame konkurse ATV laimėjo 4 pirmąsias vietas iš 6 nominacijų. Geriausiai ATV buvo įvertinta „Įdomiausias televizijos įvaizdis“, „Geriausia reklama“ bei „Geriausia pokalbių laida“ nominacijose („Kaktusas"). Taip pat aukščiausią įvertinimą gavo šios laidos vedėjas „Geriausias laidų vedėjas“ nominacijoje.

ATV nuo 2006 m. rugpjūčio mėn. atstovavo „Baltijos TV“ ir „Pirmajam Baltijos kanalui“ ir šiems kanalams ruošė reportažus žinioms iš Aukštaitijos regiono.

Kanalas nuo 2013 metų rugsėjo mėnesio netransliuojamas.

## Išnašos
KTV plius

**KTV Plius** - regioninis televizijos kanalas, kuris transliuodavo programą Panevėžio rajone. 

Programą taip pat galėjo matyti Kupiškio, Anykščių, Pasvalio ir Pakruojo gyventojai. Kanalas šiuo metu netransliuojamas.

KTV Plius kurdavo žinių, pokalbių ir aktualijų laidas. Bendradarbiaudavo su TV3 žinių tarnyba.

Transliuotojas - UAB „Pictura“.

## Istorija
2015 m. Lietuvos radijo ir televizijos komisija panaikino Panevėžyje veikiančios UAB „Pictura“ išduotos licencijos, suteikiančios teisę transliuoti televizijos programą kabelinės televizijos tinklais, galiojimą.

Programą „KTV plius“ transliavusios bendrovės licencijos galiojimas nuo liepos 31 d. panaikintas jos pačios prašymu.
Etaplius TV

**Etaplius TV** – regioninis televizijos kanalas, įkurtas 1991 m. liepos 29 d. Programa matoma Šiaulių apskrityje, taip pat – visoje Lietuvoje per kabelines televizijas. 

## Istorija

Pirmieji televizijos steigėjai buvo Šiaulių savivaldybės taryba ir Lietuvos radijas ir televizija. Pirmoji laida televizijos žiūrovams buvo parodyta 1992 m. kovo 19 d. Iš pradžių televizija buvo valstybinė. 1992 m. Lietuvos radijas ir televizija atsisakė steigėjo teisių, o 1993 m. Šiaulių savivaldybės taryba turėtas steigėjo teises perdavė miesto valdybai.

Vėliau steigėjais tapo televizijos darbuotojai. 1997 m. televizija tapo viešąja įstaiga. 

1994 m. televizija retransliavo Baltijos televizijos programą.

Nuo 2012 m. spalio 29 d. programą pradėjo transliuoti nekoduotu antžeminiu skaitmeniniu signalu. Nuo 2013 m. spalio 31 d. kanalas buvo rodomas ir internetu, tačiau dabar laidos nėra transliuojamos tiesiogiai internetu.  

Nuo 2024 m. lapkričio 1 d. Šiaulių Televizija vadinasi Etaplius TV.  

Rengiami reportažai ir filmuota medžiaga TV3 televizijai, informacija siunčiama M-1, „Žinių radijui“ ir ELTA. Televizija rengia autorines laidas, taip pat rodomos nepriklausomų prodiuserių sukurtos bei kitų regioninių televizijų perduotos laidos.

Transliuotojas – UAB „Etaplius“.

## Direktoriai
* Stasys Sušinskas – 1991–2002 m.
* Daiva Grikšienė – 2002–2004 m.
* Daiva Pikturnienė – 2004–2011 m.
* Andrius Šedžius – 2018–2021 m.
* Natalija Šedžiuvienė – nuo 2021 m.

## Šaltiniai

## Nuorodos
* Oficiali svetainė
Alytaus TV

**„Alytaus TV“** („Alytaus regioninė televizija“) – regioninis televizijos kanalas, įkurtas 1996 m. Steigėjas – Jonas Balčius. 2009 m. rugsėjo 22 d. kanalo pavadinimas pakeistas į „Dzūkijos TV“.

„Alytaus TV“ programą pradėjo transliuoti 1999 m. kovo 1 d. Programa matoma 60 km spinduliu aplink Alytaus miestą, taip pat programą mato Alytaus, Varėnos, Marijampolės, Lazdijų, Prienų rajonų, Veisiejų, Balbieriškio, Daugų, Simno miestelių gyventojai.

Televizija transliuoja autorines laidas apie Alytaus apskrities miestelius, politines aktualijas, sportą, verslą, kultūrą, laidas vaikams ir jaunimui, specializuotas laidas, reklamines-informacines laidas bei sveikinimų koncertą.

„Alytaus TV“ yra Lietuvos regioninių televizijų asociacijos narė.

Transliuotojas – VšĮ „Alytaus regioninė televizija“.
Bu-Regregas

**Bu-Regregas** () – Maroko upė, teka šalies vakaruose. Prasideda Vidurio Atlase 1627 m aukštyje virš jūros lygio ir teka į vakarus. Įteka į Atlanto vandenyną skirdama Rabatą pietuose ir Sale šiaurėje. Upės vanduo labai intensyviai naudojamas drėkinimui. Upės slėnyje klesti žemės ūkis, įsikūrę nemažai pramonės įmonių, todėl vanduo labai užterštas pesticidais ir nitratais. Pagrindiniai upės intakai – Gru, Karifla ir Ksiku upės.

Prie Bu-Regrego upės, 2 km nuo žiočių, stovėjo senovės romėnų miestas uostas *Sala Colonia*, vėliau vadintas *Šela* (*Chellah*). Šio archeologinio miesto griuvėsiai dabar yra Rabato miesto pakraštyje.

## Išnašos
Diablo (reikšmės)

**Diablo** ispaniškai reiškia „šėtonas“.

Kompiuteriniai žaidimai:
* Diablo – fantastinis vaidmenų žaidimas, kuriame reikia kovoti prieš pirminį blogį Diablo;
*  – Diablo žaidimo praplėtimas;
* Diablo II – antroji Diablo žaidimo dalis;
* Diablo II: Lord of Destruction – Diablo II praplėtimas;
* Diablo III – trečioji Diablo serijos dalis.

Knygos:
*  – pirmoji fantastikos R. A. Knaak knyga paremta žaidimo pasauliu;
*  – antroji fantastikos R. A. Knaak knyga;
*  – trečioji fantastikos R. A. Knaak knyga.

Vietovės:
* Kalifornijoje miestas Diablo;
* Kalifornijoje Diablo kalnas (*Mount Diablo*);
* Panamoje Diablo miestelis.

Kita:
* Prabangus automobilis – Lamborghini Diablo;
* Suomijos metalo grupė – Diablo.
Vinita

**„Vinita“** – kabelinės televizijos operatorė, veikusi 1993–2012 m. 

Bendrovė tiekė kabelinės televizijos paslaugas Fabijoniškių, Šeškinės, Žirmūnų, Šnipiškių, Žvėryno, Viršuliškių, Karoliniškių, Lazdynų, Baltupių, Jeruzalės ir Pašilaičių mikrorajonuose. 2002 m. bendrovė ėmė tiekti interneto paslaugą.

## Istorija

UAB „VinitA“ buvo įkurta 1993 m. rugpjūčio 18 d. Tai pirmoji kabelinė televizija Vilniuje. 2001 m. bendrovė persivadino į UAB „Vinita“.

2011 m. bendrovę „Vinita“ įsigijo UAB Init. Po 2012 m. birželio 29 d. įvykusios įmonių reorganizacijos prie UAB „Init“ buvo prijungtos UAB „Vinita“, „Palsatas“ ir „Teletronika“.

## Šaltiniai

## Nuorodos

* Oficiali svetainė
Init

**„INIT“** – įmonė nuo 1993 m. teikianti kabelinės televizijos paslaugas Kauno mieste, taip pat Garliavoje ir Akademijoje.

Nuo 2003 m. įmonė pradėjo teikti interneto paslaugas.

„INIT“ rengia publicistines ir informacines laidas iš Kauno regiono, transliuoja įvairaus žanro filmus ir kitas laidas.

## Istorija

Po 2012 m. birželio 29 d. įvykusios įmonių reorganizacijos prie UAB „Init“ buvo prijungtos UAB „Vinita“, „Palsatas“ ir „Teletronika“. Susikūrė „Init“ įmonių grupė. Šiai grupei priklauso telekomunikacijų paslaugas teikiančios bendrovės „Init“ (Vilniuje, Kaune, Druskininkuose, Ukmergėje, Birštone, Lentvaryje, Pagiriuose ir Trakuose).

Tais pačiais metais UAB „Init“ įsigijo UAB „Sugardas“ Visagine.

Nuo 2018 m. balandžio mėn. tarp 10:30 val. ir 14:50 val. „INIT TV“ ėmė retransliuoti Ukrainos televizijos „1+1 International“ programą. Kanalo retransliacijos vėliau nutrūko. 

Nuo 2018 m. gruodžio Init TV rodoma HD raiška, kaip ir kiti Init kuriami TV kanalai – Init Ekstra TV bei Play TV.

,,Init" televizijos kanalai (kaip Init Ekstra TV bei Play TV) baigia transliacijas 2026 metais, balandžio 30 dieną.https://15min.lt/n2652776

## Šaltiniai

## Nuorodos
* Oficiali svetainė
Antrasis artilerijos pulkas

**Antrasis artilerijos pulkas** – Lietuvos kariuomenės artilerijos 1919–1940 m. dalinys.

## Istorija

Antrasis artilerijos pulkas pradėtas formuoti 1919 m. spalio 19 d. kaip antrasis artilerijos divizionas. Jį sudarė 2-oji, 5-oji ir l – oji haubicų baterijos. 1920 m. rugsėjo mėn. per Suvalkų mūšį divizionas patyrė nuostolių. Buvo sunaikintos 5-oji ir 1-oji haubicų baterijos, prie Kapčiamiesčio 1920 m. rugsėjo 21 d. nukautas leitenantas Jonas Stapulionis. 1921 m. rugpjūčio mėn. atkurtas divizionas pavadintas Antruoju artilerijos pulku. 1922 m. rugsėjo 19 d. pulkas persikėlė į nuolatinę taikos meto dislokacijos vietą – Kėdainius. 1928 m. pulkas suskirstytas į artilerijos grupes po tris baterijas. Štabas ir pirmoji grupė dislokuoti Kėdainiuose, 2-oji grupė – Seredžiuje, 3-oji grupė – Raseiniuose.

4-ojo dešimtmečio pabaigoje mokymo ir tiekimo požiūriu Antrasis artilerijos pulkas buvo pavaldus artilerijos inspektoriui, mobilizacijos ir operatyviniu – Trečiojo pėstininkų pulko, kurį karo metu planuota išplėsti į pėstininkų diviziją, vadui.

1940 m. birželį TSRS okupavus Lietuvą ir Lietuvos liaudies kariuomenę inkorporavus į Raudonosios armijos 29-ąjį teritorinį šaulių korpusą pulkas pavadintas 617-uoju artilerijos pulku, o faktiškai išformuotas.

## Uniforma
Antrojo artilerijos pulko uniforma, skirtinga nuo kitų Lietuvos kariuomenės dalinių uniformų, patvirtinta 1923 m. Tiek kareivių, tiek karininkų kepurių lankeliai buvo juodi, tokios pat spalvos buvo antpečiai, rankogalių ir apykaklių antsiuvai. Puskarininkių ir jaunesniųjų karininkų antpečiuose buvo artilerijos emblema – sukryžiuoti patrankų vamzdžiai ir pulko skiriamasis ženklas – masyvus geltono metalo skaičius „2“. Eilinių karių antpečiuose skaičius buvo užrašomas dažais per trafaretą. Apykaklių trikampiuose antsiuvuose buvo Gedimino stulpai, 1931–1934 m. eilinių karių antsiuvuose jie buvo panaikinti.

## Pulko vadai
* **Diviziono vadai:**
* Aleksas Jansonas
* Jonas Bytautas
* Jonas Uogintas

* **Pulko vadai:**
* 1921 m. Jonas Uogintas
* 1921 m. Jonas Juodišius
* Kazys Alyta
* 1922–1923 m. Justinas Kibirkštis
* 1923–1935 m. Vincas Jasulaitis
* 1935–1940 m Alfonsas Sklėrius

## Šaltiniai

## Nuorodos
* Antrasis artilerijos pulkas
Kėdainių krašto televizija

**Kėdainių krašto televizija** – 1994 metais įkurtas regioninis televizijos kanalas, transliavęs programą 60 km spinduliu aplink Kėdainių rajoną.  

Kėdainių krašto televizija kūrė informacines, kultūrines, švietėjiškas laidas („Krašto naujienos“, „Kalbos rėtis“, „Sveikatos injekcija“, Žemdirbio metai", „Savaitė Kėdainiuose“, „Atviras pokalbis“, „Tarp keturių vėjų“, „Sveikinimų koncertas“). Perduodamas laidas galėjo matyti Kėdainių ir Jonavos rajonų, Kauno miesto ir dalies Kauno, Raseinių, Ukmergės ir Panevėžio rajonų gyventojai.

Be savo autorinių laidų, „Kėdainių krašto televizija“ retransliavo TV1 kanalo programą, kitose regioninėse televizijose sukurtas laidas.  

2017 m. kovo 1 d. televizija baigė savo transliacijas ir persikėlė į internetinį portalą www.rinkosaikste.lt, kur didelis dėmesys skiriamas vaizdo naujienoms.

Transliuotojas – UAB „Kėdainių krašto televizija“.

Savininkas – UAB „Vikonda“ (99,72 % akcijų).

## Nuorodos
*
Karališkosios tetros

**Karališkosios tetros** (*Nematobrycon*) – mažųjų lašiašakarpių (*Characidae*) šeimos žuvų gentis.

Auginamos akvariumuose. 

## Rūšys
*Vaivorykštinė tetra (*Nematobrycon lacortei*)
*Karališkoji tetra, imperatoriškoji tetra (*Nematobrycon palmeri*)
Let Go

**Let Go** – pirmasis Avril Lavigne albumas, išleistas 2002 birželio 4. Tai buvo labai sėkmingas albumas – JAV jis tapo šešiskart platininiu, JK – penkiskart, Australijoje – septyniskart. Kanadoje *Let Go* tapo deimantiniu, nes greičiau nei per metus (11 mėnesių) parduotas 1 milijonas šio albumo kopijų. Iki dabar yra parduota virš 18 milijonų šio albumo kopijų visame pasaulyje. Avril Lavigne buvo įrašiusi ir dainą *Let Go*, tačiau ji nebuvo įtraukta į albumą. *Let Go* turėjo būti pavadintas *Anything But Ordinary*.

## Dainų sąrašas
# *[[Losing Grip (Avril Lavigne daina)|Losing Grip]]*
# *[[Complicated (Avril Lavigne daina)|Complicated]]*
# *[[Sk8er Boi (Avril Lavigne daina)|Sk8er Boi]]*
# *[[I'm with You (Avril Lavigne daina)|I'm with You]]*
# *[[Mobile (Avril Lavigne daina)|Mobile]]*
# *Unwanted*
# *Tomorrow*
# *Anything But Ordinary*
# *Things I'll Never Say*
# *My World*
# *Nobody's Fool*
# *Too Much To Ask*
# *Naked*

## Pardavimai

## Singlai

### Losing Grip

**„Losing Grip“** – ketvirtasis ir paskutinis (išskyrus Australiją ir NZ, kur dar buvo išleistas singlas *Mobile*) Avril Lavigne singlas iš jos pirmojo albumo *Let Go*. Daina buvo parašyta pačios Avril Lavigne kartu su C. Magness. Antrajame Avril Lavigne albume (Under My Skin) esanti daina Don't Tell Me  yra antroji „Losing Grip“ dalis. Šiai dainai yra sukurtas ir video klipas.

### Vietos topuose

### Complicated



**„Complicated“** – pirmasis Avril Lavigne singlas iš jos pirmojo albumo *Let Go*. Singlas pasiekė 2-ą vietą JAV *Billboard Hot 100* ir tapo pirmuoju Avril Lavigne top10 singlu. „Complicated“ taip pat pasiekė trečiąją vietą JK, ir pirmąsias vietas Ispanijos, Australijos ir Meksikos topuose. Ši daina tapo viena sėkmingiausių dainų 2002 metais.

### Vietos topuose
Eksodonai

**Eksodonai** (*Exodon*) – mažųjų lašiašakarpių (*Characidae*) šeimos žuvų gentis.

Auginamos akvariumuose.

## Rūšys
* Keistasis eksodonas (*Exodon paradoxus*)
Neoninės tetros

**Neoninės tetros** (*Paracheirodon*) – mažųjų lašiašakarpių (*Characidae*) šeimos žuvų gentis.

Auginamos akvariumuose. 

## Rūšys
*Raudonasis neonas *[[Paracheirodon axelrodi]]*  
*Paprastasis neonas, neoninė tetra *[[Paracheirodon innesi]]*  
*Žalioji neoninė tetra *[[Paracheirodon simulans]]*  


Image:Neonka obecna paracheirodon innesi.jpg|Paprastasis neonas, neoninė tetra *[[Paracheirodon innesi]]*  
Image:Paracheirodon simulans.jpg|Žalioji neoninė tetra *[[Paracheirodon simulans]]*
Vakarų Lietuvos TV

**„Vakarų Lietuvos TV“** - regioninis televizijos kanalas, transliuojantis programą Klaipėdos rajonui.

„Vakarų Lietuvos TV“, be savo kuriamos programos, retransliuoja TV6.

Transliuotojas - UAB „Vakarų Lietuvos televizija“.

## Istorija
2005 m. gegužės 26 d. Lietuvos Radijo ir televizijos komisija sutiko, kad UAB “Tele-3“ iš UAB “Sport television entertainment and marketing” įsigytų 100 procentų UAB “Vakarų Lietuvos televizija” akcijų.

2013 m. balandžio 10 d. Lietuvos radijo ir televizijos komisija panaikino UAB „TELE-3“ prašymu šiai bendrovei išduotos licencijos transliuoti televizijos programą „Vakarų Lietuvos televizija“ 45 TV kanalu Klaipėdoje galiojimą.
Telšių krašto TV

**„Telšių krašto TV“** („Telšių krašto televizija“) - regioninis televizijos kanalas, įkurtas 2005 metais. „Telšių krašto TV“ programa transliuojama kabelinės televizijos tinklais Akmenės, Plungės, Rietavo ir Telšių rajonų gyventojams. 

2012 m. kanalo pavadinimas pakeistas į „Žemaitijos televiziją“.

Transliuotojas - VšĮ „Telšių krašto televizija“ (vėliau „LN televizija“).

## Nuorodos
* Oficiali svetainė
Abaja

**Abaja** (), arba **Margaritos ežeras**) – ežeras Etiopijos pietuose, Pietų tautų, tautybių ir žmonių regione. Ežeras tektoninės kilmės, telkšo Rytų Afrikos lūžių zonoje. Paviršiaus altitudė 1285 m.

Abajos ežerą maitina Bilato upė, tekanti nuo Gurago kalno. Pietinis krantas patenka į Nečisaro nacionalinį parką. Prie pietinio Abajos kranto yra Arba Minčo miestas, už jo – Čamo ežeras. Abajos ežero ilgis 60 km, plotis 20 km. Ežere yra keletas salų, iš kurių didžiausia Aruro. Abajos ežero vanduo raudonos spalvos. Ežerą 1896 m. atrado italų keliautojas Vitorijus Botegas.

## Šaltiniai
Abešė

**Abėšė** () – ketvirtas pagal dydį Čado miestas, esantis prie Ndžamenos–Adrės automobilių kelio; Vadajaus regiono centras. Maisto pramonė, kupranugarių vilnos apdirbimas. Yra keli turgūs, dvi mečetės, bažnyčia, aikštė, sultono rūmai. Taip pat yra ligoninė, paštas, mokykla.

## Istorija

Iki prancūzų užkariavimo Abešė buvo Vadajaus karalystės sostinė. Tuo metu tai buvo didžiausias Čado miestas, turėjęs 28 tūkst. gyventojų. Tačiau dėl epidemijų 1919 m. šis skaičius tesiekė 6000.

## Šaltiniai
Salė

**Salė** () – Maroko miestas (apie 600 000) vakarinėje šalies dalyje į šiaurę nuo Rabato, dešiniajame Bu-Regrego upės krante, Atlanto vandenyno pakrantėje. Salė yra Maroko Rabato-Sale-Zamuro-Zearo regione.

## Istorija
V a. pr. m. e. Kartagina šiose vietovėse įsteigė prekybos postą. Romos imperijos laikais Salé priklausė *Mauretania Tingitana* sričiai. Romėnų mokslininkas Plinijus Vyresnysis rašė, kad Salé – dykumų miestas su daugybe dramblių. V a. šias vietoves užėmė vandalai palikę šiam kraštui šviesiaplaukius ir mėlynakius berberus. VII a. užkariavę arabai, Salę laikė vieninteliu miestu, kurį pastatė berberai. Apie 1630 m. Salé tapo piratų miestu.

Dabar čia gyvena Maroko karalius ir dauguma Rabato tarnautojų bei pramonės darbininkų, tad Salé vadinama *Rabato miegamuoju rajonu*.

## Sportas
; Association Sportive de Salé
* AS Salé – futbolo klubas; kitados rungtyniavęs Botola;
* AS Salé (krepšinis) – krepšinio klubas;

## Nuorodos
* Salé
Druskininkų regiono TV

**DRT („Druskininkų regiono televizija“)** – regioninis televizijos kanalas, kurio pirmoji laida eteryje pasirodė 2004 m. rugsėjo 1 d.  

DRT programa transliuodavo Druskininkuose ir 50 km. spinduliu aplinkiniuose miesteliuose. 

2011 m. DRT pateikė prašymą panaikinti licenciją. Kanalas sustabdė savo transliacijas ir yra netransliuojamas.

DRT transliuodavo laidas apie Druskininkų savivaldybę, Alytaus regioną, Lietuvą ir pasaulį („Žinios“, „Kelionių druska: pasaulis druskininkiečių akimis“, tiesioginė laida "Aktualijų studija" ir kt.)

DRT retransliuodavo televizijos kanalą "Lietuvos ryto TV".

Transliuotojas - VšĮ „Druskininkų regiono televizija“.
Aganas

**Aganas** () – miestas Nijigatos prefektūroje, Japonijoje. Čia gyvena apie 46,2 tūkst. gyventojų.

## Istorija

Miestas įkurtas 2004 m. balandžio 1 d., sujungus Jasudą, Suibarą, Kiogasę ir Sasakamį.

## Nuorodos
* Oficiali Agano svetainė (japonų k.)
Aberistvitas

**Aberistvitas** () – miestas Didžiosios Britanijos vakaruose, Velse, prie Kardigano įlankos, Difedo grafystėje. Per miestą teka Reidolo ir Istvito upės.

Yra Aberistvito universitetas (1872 m.), Velso metodistų teologijos koledžas (1906 m.), Velso nacionalinė biblioteka (1907 m.).

## Istorija

Aberistvitas įkurtas XIII a. 1277 m. normanų pastatyta pilis. Velsiečiai 1282 m. Aberistvito pilį sugriovė, tačiau 1284 m. Anglijos karalius Eduardas I ją atstatė. XV a. pilis buvo velsiečių vado Oveno Glenduro tvirtovė. XIX a. miestas išsiplėtė už mūrinės sienos ribų, tapo Velso kultūros centru.

## Sportas

Mieste yra futbolo klubas Aberystwyth Town FC.

## Nuorodos
* Aberistvito gidas (Angų kalba)

## Šaltiniai
Marijampolės TV

**„Marijampolės TV“** („Marijampolės televizija“) – regioninis televizijos kanalas.

## Istorija

Pirmoji šios televizijos laida pasirodė 1989 m. gruodžio 27 d. Ją rengė Marijampolės miesto televizijos ir radijo laidų redakcija. 1991 m. redakcija prijungta prie viešosios įstaigos „Marijampolės telekinas“. 2001 m. įkurtas atskiras juridinis vienetas „Marijampolės televizija“, kurio pagrindiniu akcininku tapo „Marijampolės telekinas“.

2025 m. televizija buvo įsigyta viešosios įstaigos „Atviros visuomenės forumas“.

Kanalas transliuoja Marijampolės, Kalvarijos, Kazlų Rūdos savivaldybėse, Vilkaviškio rajono savivaldybėje, dalyje Šakių, Lazdijų, Alytaus rajonų savivaldybių, taip pat kanalą galima matyti Lenkijos Suvalkų regione, ypač Punsko krašte. Marijampolės televizijos programą retransliuojama Telia išmanioji televizija.

## Programos

Darbo dienomis transliuojamos „Marijampolės žinios“, šeštadienį ir sekmadienį – „Marijampolės savaitė“.

Rengiamos autorinės ir tiesioginės pokalbių laidos („Savivaldybės aktualijos ir komentarai“, „Gyvoji Sūduvos istorija“, „Lietuviai anapus Lietuvos“, „Po kūrėjo delnu“, „Pėdsakai“, "Laiko dulkes nubraukus“, „Marijampoliečiai.lt“, „Marijampolės sveikinimai“ ir kitos), tiesioginės transliacijos iš kultūros ir sporto renginių, kitų televizijų, nepriklausomų prodiuserių sukurtos laidos.

Be savo kuriamos programos, „Marijampolės TV“ retransliavo ir kanalą TV1.

Transliuotojas – VšĮ „Marijampolės televizija“.

## Vadovai
* Vida Vaškevičienė – 2010–2023 m.
* Ramona Šilerytė-Cvirkienė – 2023–2025 m.
* Evelina Mažeikienė – nuo 2025 m.

## Išnašos

## Nuorodos
* Oficiali svetainė
Devintasis pėstininkų Lietuvos kunigaikščio Vytenio pulkas

**Devintasis pėstininkų Lietuvos kunigaikščio Vytenio pulkas**, Devintasis pėstininkų pulkas – 1919–1940 m. Lietuvos Respublikos kariuomenės karinis dalinys, pėstininkų pulkas.

## Istorija
Pulko pradžia – Atskiras partizanų batalionas, nuo 1919 m. balandžio mėn. Joniškėlio apylinkėse kovojęs su Raudonąja armija. Vadas - Antanas Stapulionis. Dalis bataliono kartu su Panevėžio grupės daliniais su bolševikais kovėsi prie Vabalninko, Pušaloto, Saločių, Dauguvos. Tais pačiais metais performuotas į Joniškėlio batalioną, vadu paskirtas Aleksandras Jakaitis.

1919 m. gruodžio 10 d., kai susidarė 3 batalionai, Joniškėlio batalionas pertvarkytas į pulką. 1920 m. vasario 16 d. gavo oficialų Lietuvos kunigaikščio Vytenio vardą. 1920 m. sausio – lapkričio mėn. kovėsi su Lenkijos kariuomenės daliniais prie Turmanto, Molėtų, Širvintų, Giedraičių, gynė Vilnių. Per kautynes žuvo 24 kareiviai. Pulko dalis liko Svetėje prie Daugpilio. Iki 1923 m. nuo Lenkijos karių saugojo demarkacinę liniją prie Žaslių.

1927 m. nustatyta pulko metinė šventė – rugpjūčio 26 d. 1929 m. rugsėjo 22 d. pulkui įteikta vėliava su įrašu: „Amžiais už Vilnių dės galvą lietuvis“. Taikos metu nuo 1924 m. nuolatinė dislokacijos vieta buvo Marijampolė ir Vilkaviškis. Pulko karių skiriamasis ženklas buvo skaičius „9“ antpečiuose, eilinių karių – atspaustas dažais per trafaretą, puskarininkių ir jaunesniųjų karininkų – masyvus, geltono metalo, karininkų – nedidelis, dažniausiai išsiuvinėtas.

SSRS okupuojant Lietuvą, 1940 m. birželio 15 d. pulkas pakluso krašto apsaugos ministro K. Musteikio žodiniam paliepimui ir bandė pasitraukti į Vokietiją, tačiau buvo grąžintas į Marijampolę. Pulko vadu paskirtas K. Dabulevičius, kurį, tęsiantis neramumams pulke, pakeitė V. Strimavičius. 1940 m. liepos 25 d. panaikintas pulko oficialus vardas, paliktas tik Devintasis pėstininkų pulkas. Lietuvos liaudies kariuomenę inkorporavus į Raudonąją armiją pulkas išformuotas, daugelis jo karininkų ir kareivių represuoti.

## Pulko vadai
* 1919 m. gruodžio 10 d. karininkas Aleksandras Jakaitis.
* majoras A. Paškovičius.
* pulkininkas leitenantas Vincas Vitkauskas.
* pulkininkas Petras Jurgaitis.
* pulkininkas Edvardas Adamkavičius.
* pulkininkas Aleksandras Svylas (1893-1936).
* Generalinio štabo pulkininkas Antanas Gausas.
* 1940 m. birželio 27 d. pulkininkas Karolis Dabulevičius.
* 1940 m. liepos 29 d. pulkininkas V. Strimavičius.

## Šaltiniai

* IX pėstininkų Lietuvos kunigaikščio Vytenio pulkas
Jonas Motiejūnas-Valevičius

**Jonas Motiejūnas-Valevičius** (1893 m. birželio 22 d. Galvydžiai, Svėdasų valsčius, Rokiškio apskritis – 1959 m. lapkričio 13 d. Vilnius, palaidotas Saulės kapinėse.) – Lietuvos visuomenės ir karinis veikėjas, Lietuvos kariuomenės majoras.

## Biografija
1914 m. mobilizuotas, 1915 m. baigė Kijevo 1-ąją karo mokyklą. Kaip Rusijos imperijos kariuomenės karininkas dalyvavo Pirmajame pasauliniame kare, sužeistas. 1917 m. paskirtas šturmuotojų bataliono vadu. 1918 m. grįžo į Lietuvą, Vilniaus krašte telkė partizanų būrį, jam vadovavo. Nuo 1918 m. lapkričio 28 d. Lietuvos kariuomenės savanoris, 1-ojo pėstininkų pulko bataliono vadas, dalyvavo nepriklausomybės kovose. 1919 m. Marijampolės, vėliau Šiaulių karo komendantas, ypatingų pavedimų karininkas prie Vyriausiojo kariuomenės vado. Kovojo su bolševikais operacijoje užimant Panevėžį, Kupiškį, Obelius bei Zarasus. 1919 m. rudenį kovose su bermontininkais prie Radviliškio sunkiai sužeistas. 1919 m. majoras. 1920 m. Vidaus reikalų ministerijos Kauno policijos vadas, 10-ojo pėstininkų pulko vadas. 1920–1921 m. I rūšies ypatingų reikalų karininkas prie Vyriausiojo kariuomenės vado. Nuo 1921–1922 m. vidaus reikalų ministerijos policijos inspektorius, Piliečių apsaugos departamento administracijos skyriaus viršininkas, nuo 1922 m. rugpjūčio 1 d. šio departamento vicedirektorius, nuo 1924 m. sausio i d.  referentas, 1925 m. – direktorius. Nuo 1925 m. birželio 12 d. iki 1939 m. liepos 1 d. Utenos apskrities viršininkas ir valdybos pirmininkas. Aktyviai dalyvavo tautininkų sąjungos Utenos skyriaus, kuriam vadovavo gydytojas Povilas Svilas, veikloje, rėmė Antano Namiko iniciatyvą, įsteigiant Utenoje kraštotyros muziejų. Nuo 1939 m. liepos 1 d. iki 1940 m. birželio 14 d. Alytaus, apskrities viršininkas.

1944 m. prasidėjus antrajai TSRS okupacijai liko Lietuvoje, slapstėsi, palaikė ryšius su su Krekenavos ir Ramygalos valsčiaus partizanais. 1947 m. gegužės 25 d. suimtas, ilgai kankintas, 1948 m. nuteistas 25 m. ir išvežtas į Spasko lagerį prie Karagandos, Kazachija. Dėl sveikatos ir senatvės 1955 m. paleistas.

## Įvertinimas
* 1919 m. – Vyčio kryžiaus 5 laipsnio ordinas;
* 1928 m. – Gedimino 3 laipsnio ordinas;
* 1931 m. – Vytauto Didžiojo 4 laipsnio ordinas
* 1933 m. -  Šaulių žvaigždės ordinas
* 1931 m. -  Skautų Svastikos ordinas 
* 1928 m. -  Lietuvos Nepriklausomybės medalis
* 1929 m. -  Savanorių - kūrėjų medalis.
* 1934 m. -  Ugniagesių "Artimui pagalbon" 3 laipsnio kryžius

## Šaltiniai
3 . Lietuvos kariuomenės karininkai 1918 - 1953, Vilnius, 2005, tomas 5, psl.285 - 286
Vilsat

**„Vilsat“** – daugiakanalė televizija, kurios programa, sudaryta iš retransliuojamų Lietuvos ir užsienio kanalų, transliuojama Vilniaus miesto gyventojams.

Eteriu transliuojama apie 20 televizijos kanalų.

Planuojama, kad 2008 metais analoginę transliaciją pakeis koduota skaitmeninė daugiakanalė televizija.

Transliuotojas - UAB „Viginta“.

## Nuorodos
* Transliuotojo svetainė
Dinozaurų renesansas

„**Dinozaurų renesansas**“ – mokslinių tyrimų laikotarpis, prasidėjęs XX a. 7-ojo dešimtmečio pabaigoje, kuriam būdingas atsinaujinęs mokslininkų ir visuomenės susidomėjimas dinozaurais. Šį susidomėjimą paskatino nauji atradimai ir tyrimai, kurie rodė, kad dinozaurai galėjo būti šiltakraujai gyvūnai, o ne nerangūs šaltakraujai, kaip buvo manoma pirmojoje XX a. pusėje.

Žymiausi naujojo požiūrio į dinozaurus atstovai buvo John Ostrom, kuris teigė, kad paukščiai išsivystė iš Coelurosauria grupės dinozaurų bei Robert Bakker, kuris aiškino, kad dinosaurai buvo šiltakraujai ir tam tikra prasme labai panašūs į šiuolaikinius žinduolius ir paukščius. Bakker savo idėjas dažnai lygindavo su vyravusiomis XIX a. pabaigoje.

Dinozaurų renesansas padarė didelį poveikį praktiškai visoms dinozaurų biologijos sritims, įskaitant fiziologiją, evoliuciją, elgesį, ekologiją ir išmirimą. Taip pat dinozaurai labiau paplito masinėje kultūroje.

## Dinozaurai ir paukščių kilmė

Nuo XIX a. vidurio iki amžiaus galo daugelis mokslininkų manė, kad tarp paukščių ir dinozaurų yra glaudus ryšys – dinozaurai suprasti kaip tarpinė grandis tarp roplių ir paukščių.

Tačiau 1926 m. Gerhard Heilmann išleido savo įtakingą veikalą  *The Origin of Birds*,, kuriame atmetė dinozaurų ir paukščių sąsajas, daugiausia dėl to, kad kaip manyta dinozaurai neturėjo "šakutės" kaulo (*furcula*) (kaip žinoma dabar tai yra netiesa). Dėl to plačiai paplitusiomis hipotezėmis tapo paukščių kildinimas iš *crocodylomorpha* viršbūrio ir tekodontų, o ne iš dinozaurų.

Tokia situacija išliko iki 1964 m., kai John Ostrom atrado nedidelį plėšrų dinozaurą, kurį jis pavadino *[[Deinonychus|Deinonychus antirrhopus]]*. Tai buvo terapodas, kurio skeleto panašumas į paukščius buvo akivaizdus. Remdamasis tuo Ostrom teigė, kad Huxley buvo teisus ir kad paukščiai išties išsivystė iš dinozaurų. Nors Ostrom susiedamas paukščius su dinozaurais buvo įkvėptas *Deinonychus*, panašūs į paukščius dinozaurai, pvz., *[[velociraptorius]]*, buvo žinomi jau keletą dešimtmečių. Po Ostrom atradimų, idėja, kad paukščiai išsivystė iš dinozaurų, susilaukė palaikymo iš paleontologų pusės ir šiuo metu tai yra vyraujanti koncepcija. Naujesni metodai, pvz., kladistika, ir keleto sparnuotųjų dinozaurų atradimas šį ryšį patvirtino. Ryšys tarp dinozaurų ir paukščių paskatino susidomėjimą dinozaurų (ypač terapodų) filogenetika.

## Dinozaurų monofilija

Iš pradžių dinozaurai laikyti monofiline grupe, sudaryta iš gyvūnų turinčių bendrą protėvį, kurio neturėjo kiti ropliai.

## Nuorodos
Bronius Ivanauskas

**Bronius Ivanauskas** (1896 m. spalio 20 d. Vadokliai – 1976 m. JAV) – teisininkas, aukšto rango karininkas (pulkininkas leitenantas), lietuvių išeivijos veikėjas.

## Biografija
1907–1914 m. Bronius Ivanauskas mokėsi Panevėžio realinėje mokykloje. 1916 m. mobilizuotas į rusų kariuomenę. Odesoje baigė karo mokyklą. Dalyvavo Pirmojo pasaulinio karo kovose su vokiečiais Rygos fronte.

1918 m. grįžo į Lietuvą, nuo 1919 m. sausio mėn. Lietuvos kariuomenės savanoris. 1920 m. kovoje su lenkais prie Seinų buvo patekęs į nelaisvę, tačiau pasisekė iš jos pabėgti ir vėl kovoti dėl Lietuvos nepriklausomybės. 1922 m. Kaune baigė Aukštuosius karininkų kursus. 1927–1928 m. 2-ojo pėstininkų pulko vadas.

Išėjęs į atsargą nuo 1928 m. teisininkas, Radviliškio apylinkės teisėjas. Nuo 1933 m. Šiaulių, Panevėžio ir Vilniaus apygardos teismo teisėjas, 1941 m. balandžio – birželio mėn. Vilniaus apygardos teismo pirmininkas. Vokiečiams okupavus Lietuvą, Vilniaus lietuvių komiteto įpareigotas, atgaivino Vilniaus apygardos teismą, nuo 1941 m. šio teismo skyriaus pirmininkas. 1936 m. baigė Vytauto Didžiojo universiteto Teisės fakultetą, o 1942 m. – Vilniaus universitetą.

1943 m. spalio 6 d. paskirtas generaliniu teisėju Kaune. 1944 m. pasitraukė į Vokietiją, o 1949 m. į JAV. 1950–1951 m. JAV lietuvių bendruomenės garbės teismo pirmininkas. 1952–1955 m. centro revizijos komisijos pirmininkas, nuo 1955 m. centro valdybos pirmininkas.

## Apdovanojimas
* Vyčio kryžiaus 3 laipsnio ordinas
SK Sokol Plovdiv

**SK Sokol Plovdiv** – Bulgarijos futbolo klubas iš Plovdivo. 

## Istorija

Komanda 1998–2001 m. buvo prisijungusi prie Spartak Plovdiv klubo. 2007 m. žaidė Plovdivo regioninėje lygoje.

## Pasiekimai

Šaltiniai: 

## Spalvinė gama

## Išnašos

## Nuorodos
*
Levski Plovdiv

**Levski Plovdiv** – buvęs Bulgarijos futbolo klubas iš Plovdivo. 1946 m. prijungtas prie Udarnik Plovdiv komandos.

## Istorija
klubo ištakos siekia 1915 m.

## Pasiekimai

## Spalvinė gama

## Išnašos

## Nuorodos
Čaplikas

**Čaplikas:**

* Algis Čaplikas – politikas;
* Julius Čaplikas – pedagogas, karininkas;
* Juozapas Čaplikas – kunigas, knygnešys.
OFK Bdin Vidin

**Vidino „Bdin“** () – Bulgarijos futbolo klubas iš Vidino.

## Istorija
Klubo ištakos siekia 1923 m. Kitados rungtyniavo aukščiausioje Bulgarijos futbolo lygoje. 1946 m. užimta trečioji vieta.

2022–2023 m. sezone rungtyniavo	Trečioje lygoje (Šiaurės Vakarai) ir savo grupėje tapo nugalėtojais. Po sezono buvo perkelti į aukštesnį divizioną.

2023–2024 m. sezone rungtyniavo Antroje lygoje.

## Istorija

## Pasiekimai

## Sezonai

|}

|}

## Pasiekimai
; 2022–2023 m. Šiaurės–Vakarų grupės nugalėtojai;

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Septemvri Sofiâ

**Septemvri Sofiâ** – Bulgarijos futbolo klubas iš Sofijos.

## Istorija

Klubas įkurtas 1944 m. prie *Sportklub Sofiâ* komandos prijungus Sokol Sofiâ, Akoah Sofiâ ir V"zraždane Sofiâ klubus. Po metų dar prijungtos Botev Sofiâ ir Ustrem Sofiâ komandos.

*Septemvri* klubas buvo prijungtas prie CSKA Sofia komandos 1948–1950 ir 1969–1990 metais.

## Sezonai

|}

## Pasiekimai

## Lietuviai
*  Faustas Steponavičius, puolėjas, 2024 m.

## Apranga
; Sportinės aprangos pokyčiai.
* Namuose žaidžia bordo spalvos apranga. 

## Išnašos

## Nuorodos
* [ Oficiali klubo svetainė] 
* facebook paskyra
* SOCCERWAY
* FLASHSCORE
* Transfermarkt 
* Globalsportsarchive
FK-13 Sofiâ

**FK-13 Sofiâ** – buvęs Bulgarijos futbolo klubas iš Sofijos. Klubo spalvos raudona ir juoda.

## Istorija
Klubo ištakos siekia 1913 m. Užėjus sovietams prijungtas prie Rakovski Sofia klubo.

## Pasiekimai

## Išnašos

## Nuorodos
* footballdatabase.eu/en
* worldfootball.net
* wildstat.com
Jonas Laurinaitis (1892)

**Jonas Laurinaitis** (1892 m. sausio 14 d. Smilgeliai, Pasvalio raj. – 1947 m. spalio 22 d. Štutgartas) – Lietuvos karinis ir visuomenės veikėjas, pulkininkas.

## Biografija
1914 m. baigė Maskvos I gimnaziją. Nuo 1914 m. prasidėjus Pirmajam pasauliniam karui, mobilizuotas, tarnavo Rusijos imperijos kariuomenėje, 1915 m. baigė IV karininkų mokyklą Maskvoje ir tęsė tarnybą fronte, štabskapitonas.

Nuo 1918 m. gruodžio 30 d. Lietuvos kariuomenės savanoris. 1918 m. paskirtas 2-ojo pėstininkų pulko 1-osios kuopos vadu, netrukus tapo I bataliono, o 1919 m. gegužės 6 d. paskirtas II bataliono vadu. 1919 m. gegužės 13 d. su batalionu išvyko į frontą kovai su bolševikais. 1919 m. gegužės 19 d. batalionas paėmė Raguvą ir pasuko Subačiaus – Kupiškio link, bolševikams teko trauktis. Nuo 1919 m. liepos 10 d. 2-ojo pėstininkų pulko vado padėjėjas. 1919 m. rugpjūčio 24 d. pavesta laikinai eiti pulko vado pareigas, teko vadovauti Zarasų operacijai. Už sėkmingą pulko pasirodymą Vyriausiasis karo vadas pareiškė padėką ir apdovanojo Vyčio kryžiumi. 1919 m. lapkričio 21-23 d. dalyvavo Radviliškio kautynėse su bermontininkais. 

Nuo 1920 m. kovo 17 d. 2-ojo pėstininkų pulko vadas. 1920 m. balandžio 14 d. išrinktas į Steigiamąjį Seimą, tačiau Seimo atstovo pareigų atsisakė. 1920 m. rugsėjo 22 d. kautynėse prie Seinų pateko į lenkų nelaisvę, iš jos grįžo 1920 m. lapkričio 10 d. Nuo 1922 m. rugsėjo 20 d. Pirmosios divizijos štabo viršininkas. 1924 m. baigė Aukštuosius karininkų kursus.

1927 m. paskirtas III Karo apygardos štabo viršininku. Nuo 1929 m. pradžios Šiaulių karo apygardos viršininkas. 1930 m. rugpjūčio 1 d. išėjo į atsargą ir apsigyveno Panevėžyje.

1944 m. tarnavo Vietinėje rinktinėje Kaune. Frontui artėjant pasitraukė į Vokietiją, gyveno Štutgarto perkeltųjų asmenų stovykloje. Mirė pabėgėlių stovykloje.

## Įvertinimas
* 1919 m. Vyčio kryžiaus 4 laipsnio ordinas
* 1919 m. Vyčio kryžiaus 5 laipsnio ordinas
* 1930 m. Gedimino 3 laipsnio ordinas

## Šaltiniai
FK Černolomec Popovo

**Popovo „Černolomec“** – Bulgarijos futbolo klubas iš Popovo.

## Istorija

## Pasiekimai

## Sezonai

|}

### Pastarieji sezonai

|}

## Išnašos

## Nuorodos
*
Maroko administracinis suskirstymas

1997 m. Marokas buvo suskirstytas į 16 regionų. Regionai skirstomi į smulkesnius administracinius vienetus: 21 prefektūrą ir 41 sritį. Maroke sritį valdo *Awliya* (), kurį skiria karalius.

## Nuorodos
* Morocco: Administrative Division (Citypopulation.de)
* Regions of Morocco (Statoids.com)
Kola (gėrimas)

**Kola** – saldus prisotintas angliarūgštės, dažniausiai tamsiai rudos spalvos, turintis kofeino nealkoholinis gaivusis gėrimas.

Pavadinimas kilo nuo kolamedžio riešutų, kurie gėrimo gamybos pradžioje buvo naudojami dėl kofeino.
## Istorija
1886 m. vaistininkas ir chemikas John Stith Pemberton iš Atlantos (Džordžija, JAV) pagamino karamelinės spalvos sirupą, kurį nunešė į didžiausią miesto vaistinę. Pradžioje sirupas kainavo 5 centus už stiklinę, tačiau greitu laiku vaistininkai sirupą pradėjo maišyti su gazuotu vandeniu. Taip atsirado „Coca-Cola“, kuri greitai išpopuliarėjo.

Drauge su šiuo gėrimu JAV pasirodė „Pepsi-Cola“, 1931 m. Vokietijoje – „Afri-Cola“. 2002 m. Prancūzijoje atsirado „Massa-Cola“, skirta musulmonams, o gamintojas pasižadėjo dalį pelno atiduoti palestiniečiams.

Šiandien Coca-Cola, Pepsi ir RC Cola yra didžiausios kolos pardavimo kompanijos, gaminančios daugybę kolos tipo gėrimų.

## Sudėtis
Pradžioje kolos pagrindinis komponentas buvo kolamedžio riešutai, turintys daug kofeino. Vėliau buvo išsiaiškintas neigiamas kofeino poveikis žmogui ir 1903 m. iš šio gėrimo receptūros galutinai pašalintas. Dabartinę kolą su kolos vaisiumi sieja tik bendras pavadinimas. Specifinis kolos skonis išgaunamas, naudojant vaniliną, cinamono, gvazdikų, citrinos aliejus.

250 ml kolos yra apie 6 arbatinius šaukštelius cukraus, kuris skatina nutukimą ir kai kuriuos kitus sveikatos sutrikimus, dėl to šis gėrimas yra kritikuojamas dietologų.
## Išnašos
Šokis

**Šokis** – scenos meno, pramogų industrijos ar socialinio susibūrimo forma, kur išraiškai pasitelkiami kūno judesiai, tradiciškai ritmiški muzikai. Šokio apibrėžimas yra reliatyvus, priklausomai nuo socialinių, kultūrinių, estetinių bei moralinių visuomenės pažiūrų.

Bendriausiu atveju egzistuoja dvi šokio rūšys – sceninis šokis bei socialinis šokis. Sceninis šokis yra meno forma, atliekama publikai. Socialinis šokis yra skirtas ne publikos, o šokėjų pasitenkinimui ir dažniausiai šokamas ne dėl meninių, bet dėl socialinių tikslų. Šiais laikais du terminai gali persipinti tarpusavyje dėl galimo itin plataus sceninio (meninio) šokio apibrėžimo.

## Šokio formų klasifikavimas
Šokį klasifikuoti galima pagal daugybę savybių, ir kol kas nėra nė vieno visuotinai pripažinto klasifikavimo metodo.

### Pagal žiūrovo-atlikėjo santykį
Bendriausiu atveju šokio formos gali būti skirstomos į **sceninį**, arba meninį **šokį** bei **socialinį šokį**. Sceninis šokis yra atliekamas publikai, socialinis – tik dėl pačių atlikėjų pasitenkinimo. Kartais tam tikros šokio formos gali priklausyti abejoms kategorijoms (pavyzdžiui, gatvės šokiai prasidėjo kaip socialinis šokis, tačiau vis dažniau yra rodomi scenoje siekiant meninių tikslų).

Sceniniai šokiai dažniausiai turi dvi paskirtis: meninę arba varžybų. Meniniai sceniniai šokiai siekia išreikšti tam tikrą meninę idėją, pasitelkiant šokio formą. Šokėjai varžybų kontekste siekia išsiaiškinti techniškiausią, meniškiausią, ar kitaip geriausią tam tikrų bruožų šokėją, duetą ar šokėjų grupę. Socialiniai šokiai turi daugelį paskirčių: liaudies šokiai dažniausiai yra tam tikra sambūrio forma; taip pat egzistuoja poriniai šokiai, kurie prasidėjo vedini romantinių ir seksualinių socialinių tikslų; erotiniai šokiai; kaip ir sceniniai šokiai, gali vykti ir varžybų formatu.

### Vakarų kultūros tradicinės šokio formos

#### Sceninės formos
* Baletas
* Modernusis šokis
* Postmodernusis šokis
* Šiuolaikinis šokis
* Džiazas

#### Socialinės formos
* Vakarų kultūros liaudies šokiai
* Gatvės šokiai
* Svingas / Stepas / Džiazas
* Linijiniai šokiai

#### Istorinės sceninio / socialinio šokio formos
* Viduramžių šokis
* Baroko šokis

### Kitų kultūrų tradicinės šokio formos

#### Sceninės formos
* Klasikinis Indijos šokis
* Butoh
* Sportiniai šokiai

#### Socialinės formos
* Įvairių kultūrų liaudies šokiai
* Lotynų Amerikos šokiai

## Šaltiniai
Breinigerbergas

**Breinigerbergas** () – miestas Vokietijos vakaruose, Šiaurės Reino-Vestfalijos žemėje, Belgijos ir Nyderlandų pasienyje. 2005 m. mieste gyveno 971 gyventojų.

## Nuorodos
* www.breinigerberg.de  (vokiečių k.)
* Miesto svetainė (vokiečių k.)
Setatas

**Setatas** (arab.: سطات) – Maroko miestas (116 570 (2004 m.) 57 km į pietus nuo Kasablankos. Setatas Šauijos-Urdigo regiono sostinė.